Raadslidkandidaat deel glo dwelms uit om stemme te werfArgieffoto. ŉ Raadslidkandidaat word aangekla dat sy kokaïne aan verkiesing pamflette geheg het in ŉ poging om stemme te werf. Carme Christina Lima (32) van Brasilië was Sondag, op die dag wat die verkiesing plaasgevind het, besig met ŉ veldtog om die raadslid van Itacoatiara te word. Die polisie het onraad vermoed nadat ŉ groot groep skare om haar voertuig saamgedrom het. Die skare het weggehardloop toe die polisie ondersoek instel. Lima en ŉ man het met die voertuig probeer vlug, maar die polisie het hulle ingehaal en afgetrek. Lima se voertuig is deursoek en daar is glo op honderde pamflette afgekom waaraan sakkies met kokaïne aangeheg was. Die pamflette het ook instruksies bevat hoe om vir haar te stem, berig die Metro. Plaaslike inwoners sê sy het van vroeg die oggend af die pamflette uitgedeel op voorwaarde dat mense vir haar stem. Lima is in hegtenis geneem op aanklagtes van dwelmhandel en verkiesingsbedrog.